OKRESNÁ PROKURATÚRA NÁMESTOVO 
Hviezdoslavovo námestie 213, 029 01 Námestovo

Číslo: Pv 123/15/5507	Námestovo 07.07.2016 
EEČ: 2-41-41-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
mladistvý
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 14.5.2015 spisová značka ml, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Skutková veta: v nezistený deň v júli 2014 v čase okolo 13,00 hodiny pri dvrách do pohostinstva XXXXX v Námestove odcudzil horský bicykel XXXXX, čím spôsobil XXXXX, nar. XXXXX, škodu vo výške 557,- €. 

Uznesením prokurátora Okresnej prokuratúry XXXXX zo dňa 14.5.2015, spisová značka ml, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
XXXXX prokuratúry XXXXX uznesením sp. zn.                             Pv 123/15/5507 zo dňa 2514. 05. 2015 podľa § 216 ods. 1 Trestného poriadku podmienečne zastavil trestné stíhanie obvineného ml. XXXXX, stíhaného pre prečin krádeže podľa § 212 ods. 1 Trestného zákona. Podľa § 216 ods. 2 Trestného poriadku bola obvinenému určená skúšobná doba na dvanásť mesiacov. Uznesenie nadobudlo právoplatnosť dňa 29. 05. 2015.

	Po uplynutí skúšobnej doby vyžiadal prokurátor na obvineného odpis z registra trestov, podľa ktorého obvinený nebol počas plynutia skúšobnej doby súdom trestaný za trestný čin. Počas skúšobnej doby tiež nebolo proti obvinenému vedené priestupkové konanie. Podľa správy Okresného riaditeľstva PZ Dolný Kubín, ml. XXXXX nebol v skúšobnej dobe trestne stíhaný. Vzhľadom na to, že obvinený v priebehu skúšobnej doby nadobudol plnoletosť, prokurátor upustil od vyžiadania správy od orgánu sociálnoprávnej ochrany detí a sociálnej kurately. 

Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
	V zmysle § 217 odsek 4 Trestného poriadku, právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania.

	Na základe všetkých vyššie popísaných skutočností som dospel k záveru, že obvinený v skúšobnej dobe viedol riadny život, vyhovel uloženej povinnosti a podmienečné zastavenie trestného stíhania splnilo svoj účel z hľadiska potrieb individuálnej prevencie. Preto som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vladimír Martinovič
prokurátor